Franţa strânge cureaua! Va reduce deficitul prin diminuarea cheltuielilor de stat (ministrul de Finanţe)
Franţa va începe reducerea deficitului prin diminuarea cheltuielilor de stat, a anunţat ministrul de Finanţe Bruno Le Maire, după ce datele publicate marţi au arătat că ţara a depăşit ţinta de deficit bugetar pentru 2023, transmite Reuters.
Datele publicate marţi de Institutul Naţional de Statistică (Insee) arată că, anul trecut, deficitul bugetar s-a situat la 5,5% din PIB, faţă de 4,8% din PIB în 2022, depăşind semnificativ ţinta Guvernului de 4,9% din PIB.
Le Maire a declarat la postul de radio RTL că îşi menţine obiectivul de a reduce până în 2027 deficitul bugetar la 3% din PIB, limita stabilită la nivelul UE.
"Ne menţinem obiectivul de a readuce deficitul la 3% din PIB în 2027 şi vom identifica modurile de a face economii la toate tipurile de cheltuieli: cheltuieli de stat, cheltuieli cu asigurările sociale şi cele ale autorităţilor locale", a afirmat ministrul francez de Finanţe
Deja Guvernul s-a angajat să scadă cheltuielile cu 10 miliarde de euro anul acesta şi ar putea fi nevoit să adopte noi măsuri pentru reduceri suplimentare
Agenţiile de evaluare financiară urmează să publice în aprilie şi în mai evaluările lor privind situaţia financiară şi perspectivele Franţei
De asemenea, Insee a informat că datoria publică a Franţei s-a situat la 110,6% din PIB la finalul trimestrului patru din 2023, faţă de 111,9% din PIB la sfârşitul trimestrului patru din 2022.
Franţa va începe reducerea deficitului prin diminuarea cheltuielilor de stat, a anunţat ministrul de Finanţe Bruno Le Maire, după ce datele publicate marţi au arătat că ţara a depăşit ţinta de deficit bugetar pentru 2023, transmite Reuters.
Datele publicate marţi de Institutul Naţional de Statistică (Insee) arată că, anul trecut, deficitul bugetar s-a situat la 5,5% din PIB, faţă de 4,8% din PIB în 2022, depăşind semnificativ ţinta Guvernului de 4,9% din PIB.
Le Maire a declarat la postul de radio RTL că îşi menţine obiectivul de a reduce până în 2027 deficitul bugetar la 3% din PIB, limita stabilită la nivelul UE.
"Ne menţinem obiectivul de a readuce deficitul la 3% din PIB în 2027 şi vom identifica modurile de a face economii la toate tipurile de cheltuieli: cheltuieli de stat, cheltuieli cu asigurările sociale şi cele ale autorităţilor locale", a afirmat ministrul francez de Finanţe
Deja Guvernul s-a angajat să scadă cheltuielile cu 10 miliarde de euro anul acesta şi ar putea fi nevoit să adopte noi măsuri pentru reduceri suplimentare.
Agenţiile de evaluare financiară urmează să publice în aprilie şi în mai evaluările lor privind situaţia financiară şi perspectivele Franţei.
De asemenea, Insee a informat că datoria publică a Franţei s-a situat la 110,6% din PIB la finalul trimestrului patru din 2023, faţă de 111,9% din PIB la sfârşitul trimestrului patru din 2022.